Държавен вестник, бр. 30, 2012 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  30
§ 8. Член 18 се изменя така:
„Чл. 18. (1) Министерството на културата 
и НАИМ при БАН водят регистър на изда­
дените разрешения за теренни проучвания.
(2) Регистърът на издадените разрешения:
1. по чл. 17, ал. 1 и 3 се създава и води в 
Министерството на културата; за издаденото 
разрешение Министерството на културата 
незабавно уведомява НАИМ при БАН и 
представя копия на разрешенията в 7-дневен 
срок от издаването им; 
2. по чл. 17, ал. 2 се създава и води в Ми­
нистерството на културата, като НАИМ при 
БАН има осигурен достъп за подаване на 
информацията за издадените разрешения за 
спасителни проучвания; за издадените разре­
шения НАИМ при БАН незабавно уведомява 
Министерството на културата и представя 
копия на разрешенията в Министерството на 
културата в 7-дневен срок от издаването им.
(3) Научният ръководител представя копие 
от разрешението за теренни археологически 
проучвания в общината, кметството, район­
ното управление на МВР и музея, на чиято 
територия се провежда теренното археологи­
ческо проучване.
(4) Научният ръководител лично представя 
разрешението за теренното археологическо 
проучване на местните власти преди започ­
ване на работата на терена.“
§ 9. В чл. 20 се създават ал. 5, 6 и 7:
„(5) Отношенията във връзка с провежда­
нето на редовно или спасително теренно ар­
хеологическо проучване се уреждат с договор, 
сключен между възложителя на теренното 
проучване и културна или научна органи­
зация, която от своя страна е в договорни 
отношения с лице, получило разрешение за 
теренно археологическо проучване.
(6) С договора по ал. 5 се определят необхо­
димите средства за провеждане на теренното 
археологическо проучване по план-сметка с 
показатели съгласно приложение № 3. При 
необходимост научният ръководител може 
да променя размера на средствата по пера 
с изключение на средствата, предвидени за 
теренна консервация, без да надхвърля общата 
сума, заявена с план-сметката.
(7) План-сметката по ал. 6 се прилага и в 
случаите, когато културна и научна органи­
зация самостоятелно осъществява теренно 
проучване.“
§ 10. Създава се глава четвърта „а“:
„ Г л а в а  ч е т в ъ р т а  „ а “
УСЛОВИЯ ЗА ПРИЕМАНЕ НА ТЕРЕННИ 
АРХЕОЛОГИЧЕСКИ ПРОУЧВАНИЯ
Чл. 27а. (1) За приемане на приключили 
теренни археологически проучвания или 
приключил техен етап, включително при въз­
никнала необходимост от временно преустано­
вяване на теренните проучвания върху целия 
терен, определен с разрешението по чл. 148 
ЗКН, или върху част от него, министърът на 
културата или оправомощено от него длъж­
ностно лице назначава експертна комисия.
(2) Комисията по ал. 1 се състои от пред­
ставители на: Инспектората по опазване на 
културното наследство, НАИМ при БАН или 
университетите с катедра „Археология“, архе­
олог от регионален исторически музей или от 
местен общински музей. При необходимост 
в комисията се включват представители на 
НИНКН и други експерти. 
(3) Средствата за осъществяване на дейност­
та на комисията се осигуряват от възложителя 
на теренното проучване.
Чл. 27б. (1) Комисията по чл. 27а се назна­
чава по искане на научния ръководител или от 
съответната научна или културна организация 
по чл. 20, ал. 5.
(2) При спасителни теренни археологи­
чески проучвания искането за назначаване 
на комисия се подава в Министерството на 
културата до 3 дни след приключване на 
срока на теренното проучване, определен в 
договора, сключен с възложителя.
Чл. 27в. (1) Комисията провежда оглед на 
място в двумесечен срок от датата на подаване 
на искането по чл. 27б, ал. 1 до министъра 
на културата.
(2) Научният ръководител представя на 
комисията доклад с научна оценка за разкри­
тите археологически структури.
(3) Въз основа на доклада и на проведе­
ния оглед се съставя протокол, с който се 
предлагат последващи действия и временни 
мерки за опазване.
(4) В зависимост от степента на проучването 
на археологическия обект комисията може да 
предложи с протокола изготвяне на:
1. предварителна оценка по чл. 57, ал. 3 
ЗКН; 
2. или заключителна оценка по чл. 61, 
ал. 1 ЗКН след декларирането на обекта по 
реда на ЗКН.
Чл. 27г. (1) При спасителни теренни архео­
логически проучвания комисията въз основа 
на доклада с научната оценка на ръководителя 
на проучването изготвя предварителна оценка 
на разкритите недвижими археологически 
структури. За изготвянето на предварител­
ната оценка не се прилагат изискванията на 
наредбата по чл. 50, ал. 2 ЗКН.
(2) С изготвената оценка се установява, че:
1. археологическите структури притежават 
признаци на недвижими културни ценности – с 
протокола по ал. 3 комисията предлага про­
веждане на процедура по деклариране; 
2. археологическите структури не при­
тежават признаци на недвижими културни 
ценности – с протокола по ал. 3 комисията 
предлага на министъра на културата да издаде 
заповед за отнемане на статута на обекта по 
чл. 2а, ал. 1 ЗКН в обхвата на намесата и 
освобождаване на терена;